10/11/2014 | Administración LocalMunicipal
Ribeira
Convocatoria de achegas para deportistas

ANUNCIO DE CONVOCATORIA DE ACHEGAS PARA DEPORTISTAS A Xunta de Goberno Local, na súa sesión celebrada na data 02/10/2014, acordou aprobar as bases da convocatoria de achegas para o outorgamento de bolsas a deportistas que destacaran na súa faceta competitiva durante o ano 2013. Os interesados en tomar parte nesta convocatoria, presentarán as súas solicitudes, xunto co resto da documentación, no Rexistro Xeral do Concello, durante un prazo de 15 días, que comezará a computarse a partir do seguinte á publicación do correspondente anuncio no Boletín Oficial da Provincia da Coruña. CONVOCATORIA E BASES PARA O OUTORGAMENTO DE BOLSAS A DEPORTISTAS ANO 2014 1.ª. –O Concello de Riveira convoca concurso para outorgar, en réxime de concorrencia competitiva, e baixo os principios de publicidade, obxectividade, transparencia e igualdade, bolsas a deportistas riveirenses non profesionais, que pertenzan ou non a entidades deportivas do Concello, e que destacaran na súa faceta competitiva durante o ano 2013, co obxectivo de apoiar e fomentar a práctica e o rendemento deportivo.2.ª. –Poderán solicitar bolsas as persoas que cumpran os seguintes requisitos: ● Ter condición de deportista na práctica de algún deporte olímpico (aínda que atendendo a especial importancia dun feito deportivo poderá valorarse a inclusión nestas bolsas de deportistas practicantes de deportes non olímpicos.). ● Haber nacido no Concello de Riveira e/ou estar empadroado no Concello de Riveira, con unha antigüidade mínima de xaneiro de 2010. ● Ter licenza federativa, durante o ano 2013, expedida pola Federación Deportiva correspondente. ● Estar ao corrente das obrigas fiscais con Concello de Riveira, así como das obrigas coa Axencia Tributaria e a Seguridade Social.3.ª. –Establécense dúas liñas de subvención: a) Para deportistas incluídos no programa ADO RÍO JANEIRO 2016 do Consejo Superior de Deportes, destinaranse 6.000,00 €, cunha contía máxima de casa bolsa de 3.000 €. b) Para outros deportistas, non incluídos no programa ADO RIO JANEIRO 2016, e que destacaran na súa faceta competitiva no ano 2013, destinaranse 5.850,00 €, cunha contía máxima de casa bolsa de 1.000,00 €. O crédito orzamentario existente para estas dúas liñas de subvención, será de 11.850,00 euros. O gasto derivado destes programas resultan imputables á partida 34148022 do orzamento municipal para o exercicio 2014.4.ª. –As solicitudes dirixiranse ao Ilmo. Sr. alcalde, e presentaranse no Rexistro xeral do Concello durante un prazo de 15 días, que comezará a computarse a partir do seguinte á publicación do correspondente anuncio no Boletín Oficial da Provincia da Coruña. Os posible defectos na solicitude seranlles notificados aos interesados, e daráselles un prazo de 10 días para emendar erros ou omisións. Transcorrido o dito prazo, se non se producise a emenda requirida, as peticións serán arquivadas sen máis trámites.5.ª. –Xunto coa solicitude de subvención para calqueira dos dous programas presentarase a seguinte documentación: ● Fotocopia compulsada do documento nacional de identidade. ● Currículo deportivo, expedido polo Club ou Federación correspondente, referido aos anos 2013, 2012, 2011, 2010. ● Certificado de empadroamento. ● Fotocopia compulsada da licencia federativa correspondente o ano 2013, ou certificado de haber tido licencia en vigor nesa tempada expedido pola Federación correspondente. ● Certificación bancaria orixinal da conta corrente na que desexen que se lles ingrese o importe da achega, no caso de que se conceda. ● Declaración xurada de estar o corrente cas obrigas fiscais co Concello de Riveira, así como das obrigas tributarias coa Seguridade Social. ● Declaración de outras subvencións percibidas no seu caso. As solicitudes referentes o programa de becas ADO RÍO DE JANEIRO 2016 deberán acompañar asimesmo certificación do Consejo Superior de Deportes de estar incluídos/as no programa ADO RÍO DE JANEIRO 2016.6.ª. –A avaliación das solicitudes para os dous programas realizarase pola Concellería de Deportes atendendo aos seguintes criterios: INTERESE XERAL: valórase únicamente o mellor resultado acadado polo deportista antendendo o seguinte baremo: Ámbito rexional (campionatos oficiais): Clasificad@s do 4.º o 12.º posto: 1 punto Clasificad@s 3.º posto: 3 puntos Clasificad@s 2.º posto: 4 puntos Clasificad@s 1.º posto: 5 puntos Categoría nacional (campionatos oficias): Clasificad@s do 4.º o 12.º posto: 4 puntos Clasificad@s 3.º posto: 6 puntos Clasificad@s 2.º posto: 7 puntos Clasificad@s 1.º posto: 8 puntos Categoría internacional (campeonatos oficiais): Clasificad@s do 4.º o 12.º posto: 10 puntos Clasificad@s 3.º posto: 12 puntos Clasificad@s 2.º posto: 15 puntos Clasificad@s 1.º posto: 20 puntos CATEGORÍA: valoración en función da idade de cada deportista, non da categoría na que se compite. Absoluta: nados no ano 1995 e anteriores 10 puntos Júnior/xuvenil: nados nos anos 1996, 1997, 1998 8 puntos Cadete/infantil: nados nos anos 1999, 2000, 2001 6 puntos CONTINUIDADE: valoración en función dos anos de práctica dos deportistas, éxitos pasados e mantemento do deportista na alta competición nos seus respectivos deportes e categorías.3 ou máis anos 3 puntos 1-2 anos 1 punto Poderanse realizar de oficio as actuacións que se estime necesarias para a determinación, coñecemento e comprobación dos datos aportados polo deportista, en virtude dos cales se formulará a proposta de concesión de bolsas. Atendendo á especial importancia dun feito deportivo poderá valorarse a inclusión nestas bolsas de deportistas con calquera clase de discapacidade.7.ª. –A Xunta de Goberno do Concello de Riveira estudará todas as solicitudes presentadas, e á vista do informe elaborado polo Concelleiro de Deportes, a Xunta de Goberno do Concello de Riveira acordará a concesión e o pagamento do 100% da bolsa outorgada. A resolución de concesión ditarase no prazo máximo de dous meses dende o remate do prazo de presentación de solicitudes, e deberá expresar a relación de solicitantes aos que se lle conceda axuda, ordenándoos en función da puntuación que tiveran obtido por aplicación dos criterios sinalados anteriormente, indicando o importe da axuda concedida. A resolución designará igualmente aos solicitantes suplentes, en orde de prioridade, e a relación de solicitudes desestimadas –se fose o caso– segundo se establece no artigo 25 da Lei xeral de subvencións. Toda alteración das condicións tidas en conta para a concesión da subvención, poderá dar lugar á modificación da resolución da concesión. Notificación e publicación da resolución. A notificación do acordo deberá efectuarse no prazo de dez días sinalado no artigo 58 da Lei 30/92, do 26 de novembro, de réxime xurídico das administracións públicas e do procedemento administrativo común. A falta de resolución expresa en prazo implicará a desestimación da solicitude. Aceptación da subvención. No prazo de 10 días naturais seguintes á notificación da resolución, os beneficiarios das bolsas deberán comunicar ao Concello de Riveira, por escrito, a súa aceptación. Se transcorrido ese prazo non se fixese manifestación expresa en ningún sentido, entenderase que o beneficiario está a desistir da súa solicitude, procedéndose automaticamente á concesión da axuda ao seguinte aspirante en puntuación.8.ª.–Xustificación e pagamento. Ao abeiro do previsto no artigo 28.9 da Lei 9/07, do 13 de xuño, de subvencións de Galicia, as subvencións que se concedan en atención á concorrencia dunha determinada situación no perceptor non requirirán outra xustificación que a acreditación por calquera medio admisible en dereito da devandita situación previamente á concesión, sen prexuízo dos controis que tivesen podido establecerse para verificar a súa existencia. En consecuencia, nesta convocatoria non se esixirá a presentación dunha xustificación por parte dos beneficiarios. O pagamento efectuarase en todo caso despois da aceptación de achega por parte do beneficiario, de acordo co previsto na base anterior.9.ª. –A concesión dunha bolsa na presente convocatoria non é incompatible co outorgamento doutras bolsas ou axudas económicas por outras entidades, sexan públicas ou privadas.10.ª. –Os beneficiarios de subvencións concedidas polo Concello quedarán obrigados a se someter a todas as actuacións que éste poida acordar para comprobar que os fins aos que se dedica a subvención se corresponden cos fins para os que se solicitara e concedera a axuda, e para comprobar se cumpren todas as condicións esixidas para a concesión da mesma. Para o non previsto nestas bases será de aplicación a normativa legal vixente, e, máis en concreto, a base 51.ª e seguintes das de execución do orzamento municipal. Riveira, 3 de novembro de 2014. O alcalde Manuel Ruiz Rivas